b'\n_START_ARTICLE_\nFanol P\xc3\xabrdedaj\n_START_SECTION_\nCariera la tineret\n_START_PARAGRAPH_\nP\xc3\xabrdedaj \xc8\x99i-a \xc3\xaenceput cariera pentru TSV Lichtenberg, iar mai t\xc3\xa2rziu a ajuns la 1. FC Wilmersdorf. \xc3\x8en iulie 2002, el a fost transferat la echipa de juniori a lui Hertha BSC.\n_START_SECTION_\nCariera pe echipe\n_START_PARAGRAPH_\n\xc3\x8en pre-sezonul 2009-2010, a fost chemat la echipa mare de c\xc4\x83tre antrenorul Lucien Favre. Cu toate acestea, el a fost folosit doar de echipa a doua din Regionalliga Nord \xc8\x99i a fost rezerv\xc4\x83 \xc3\xaen repetate r\xc3\xa2nduri pentru prima echip\xc4\x83._NEWLINE_Datorit\xc4\x83 accident\xc4\x83rilor lui Fabian Lustenberger \xc8\x99i D\xc3\xa1rdai, Perdedaj a debutat pentru prima echip\xc4\x83 pe 14 august 2010 \xc3\xaen meciul din primul tur al DFB-Pokal \xc3\xaempotriva SC Pfullendorf, c\xc3\xa2\xc8\x99tigat de echipa sa cu 2-0._NEWLINE_\xc8\x98ase zile mai t\xc3\xa2rziu, P\xc3\xa9rdedaj a jucat pentru prima dat\xc4\x83 \xc3\xaentr-un meci din 2. Bundesliga \xc3\xaen care a c\xc3\xa2\xc8\x99tigat \xc3\xaempotriva lui Rot-Wei\xc3\x9f Oberhausen cu scorul de 3-2. Pe parcursul acelui sezon, Perdedaj a continuat s\xc4\x83 joace, contabiliz\xc3\xa2nd 15 apari\xc8\x9bii \xc3\xaen 2. Bundesliga._NEWLINE_\xc3\x8en noiembrie 2010, \xc8\x99i-a re\xc3\xaennoit contractul cu Hertha BSC p\xc3\xa2n\xc4\x83 \xc3\xaen 2015. La 4 martie 2012, P\xc3\xabrdedaj a debutat \xc3\xaen Bundesliga. \xc3\x8entr-un interviu care a urmat dup\xc4\x83 acest meci, antrenorul Hertha, Otto Rehhagel, l-a poreclit \xe2\x80\x9eParadis\xe2\x80\x9d, par\xc8\x9bial datorit\xc4\x83 performan\xc8\x9bei sale \xc3\xaen meci, par\xc8\x9bial datorit\xc4\x83 faptului c\xc4\x83 Rehhagel nu a putut pronun\xc8\x9ba corect \xe2\x80\x9eP\xc3\xabrdedaj\xe2\x80\x9d. Perdedaj a continuat s\xc4\x83 joace \xc3\xaen \xc8\x99apte dintre cele zece r\xc4\x83mase de joc ale lui Hertha \xc3\xaen acel sezon._NEWLINE_\xc3\x8en sezonul urm\xc4\x83tor, a p\xc4\x83r\xc4\x83sit-o pe Hertha \xc3\xaen ultima zi a ferestrei de transferuri din var\xc4\x83 \xc8\x99i a fost \xc3\xaemprumutat la Lyngby Boldklub. \xc3\x8en primele \xc8\x99ase luni \xc3\xaen Danemarca, P\xc3\xabrdedaj a \xc3\xaencercat s\xc4\x83 se stabileasc\xc4\x83 drept titular pentru Lyngnby, \xc3\xaencep\xc3\xa2nd din primul minut \xc3\xaen opt din nou\xc4\x83sprezece meciuri \xc3\xaenainte de pauza de iarn\xc4\x83 \xc8\x99i intr\xc3\xa2nd ca rezerv\xc4\x83 \xc3\xaen alte patru. El s-a \xc3\xaentors pentru o scurt\xc4\x83 perioad\xc4\x83 de timp la Berlin, \xc3\xaen ianuarie, pentru a lua parte la cantonamentul lui Hertha BSC \xc8\x99i pentru a se men\xc8\x9bine \xc3\xaen form\xc4\x83, deoarece pauza este mult mai lung\xc4\x83 \xc3\xaen Danemarca dec\xc3\xa2t \xc3\xaen Germania._NEWLINE_El a semnat un contract cu FC Energie Cottbus la 17 ianuarie 2014 pe un an \xc8\x99i jum\xc4\x83tate.\n_START_SECTION_\nTineret\n_START_PARAGRAPH_\nDup\xc4\x83 ce a primit cet\xc4\x83\xc8\x9benia german\xc4\x83 la 21 septembrie 2009, P\xc3\xabrdedaj a reprezentat Germania la diferite niveluri de tineret. El a fost chemat pentru prima dat\xc4\x83 la echipa Germaniei U19 de Horst Hrubesch, pentru care a debutat la 18 noiembrie 2009 \xc3\xaentr-un meci \xc3\xaempotriva Sco\xc8\x9biei \xc8\x99i a jucat \xc3\xaen mai multe meciuri cont\xc3\xa2nd pentru calific\xc4\x83rile la campionatul European U19 din 2010, dar a ratat turneul final din cauza unei accident\xc4\x83ri._NEWLINE_El \xc8\x99i-a f\xc4\x83cut debutul pentru Germania U21 \xc3\xaen 11 octombrie 2010 \xc3\xaentr-un meci \xc3\xaempotriva Ucrainei, intr\xc3\xa2nd \xc3\xaen locul lui Christoph Moritz.\n_START_SECTION_\nKosovo\n_START_PARAGRAPH_\nLa 2 martie 2014, Pepa a fost chemat la na\xc8\x9bionala statului Kosovo pentru primul meci de la afilierea la FIFA \xc3\xaempotriva Haitiului \xc8\x99i a fost titular chiar la debut.'